Kila-kila
Kila-Kila nyaéta totondén ti alam kana naon-naon anu bakal kajadian ku urang. Jalma-jalma nu hirup tiheula saméméh urang nyaéta kolot atawa karuhun urang leuwih dalit jeung alam. Manusa miara alam nya kitu ogé alam miara manusa.
Nya salah sahijina ku ayana sasatoan anu méré totondén siga kieu téa. Cenah :
Sora manuk sit uncuing = bakal aya nu maot
Sora hayam jago lain wayahna = rék aya nu reuneuh
Sora manuk bueuk tengah peuting =  bakal aya wanoja nu lalagasan tapi kakandungan alias reuneuh tapi acan kawin.
Sora manuk bebencé = Ceuk cenah lamun ngadéngé sora bebencé di lembur, tanda aya bangsat keur kukulamprengan néangan palingeun. Urang lembur kudu taki-taki, ulah saré tibra teuing
Aya kukupu hiber di jero imah = rék aya tamu
Ngimpi newak lauk = rek meunang duit
Kekenudan panon kénca = rek manggih kasedih
Kekenudan panon katuhu = rek manggih kabagjaan
Murag bulu mata = aya nu sono ka urang
Lamun panas ceuli = aya nu ngomongkeun.

Rupa-rupa kila-kila

Lamun aya cihcir di imah, bakal aya karuhun nu datang.
Lamun aya kupu-kupu asup ka imah, bakal aya tamu/sémah.
Lamun aya manuk gaak sasada di deukeut imah, bakal aya kulawarga nu pupus.
Lamun aya oray meuntas walungan, bakal aya caah gedé.
Lamun aya piring nu peupeus sorangan, bakal aya kapapaitan di kulawrga.
Lamun aya sora manuk cingcuit sasada tarik bakal aya hujan gedé.
Lamun di imah loba teké, bakal loba milik.
Lamun di jalan diisingan ku manuk, bakal meunang milik.
Lamun magrib aya kupu-kupu hideung asup ka imah, bakal datang pipanyakiteun.
Lamun orok ngising taina héjo, bakal téréh bisa leumpang.
Lamun sirah karagragan daun nu ragag tina tangkal, bakal téréh maot.
Lamun datang bulan (mén) poé ahad, bakal datang kasusah.
Lamun datang bulan (mén) poé senén, bakal nampa surat.
Lamun datang bulan (mén) poé salasa, bakal datang kabungah.
Lamun datang bulan (mén) poé rebo, bakal tugenah atawa nyeri haté.
Lamun datang bulan (mén) poé kemis, bakal loba halangan.
Lamun datang bulan (mén) poé jumaah, bakal aya nu hayang tapi buit.
Lamun datang bulan (mén) poé saptu, bakal nampa rusiah.
Lamun datang bulan (mén) ping 1, bakal nampa surat.
Lamun datang bulan (mén) ping 2, bakal susah.
Lamun datang bulan (mén) ping 3, bakal aya nu ngahina.
Lamun datang bulan (mén) ping 4, bakal aya nu méré barang.
Lamun datang bulan (mén) ping 5, bakal nyeri haté.
Lamun datang bulan (mén) ping 6, bakal aya nu nyaah.
Lamun datang bulan (mén) ping 7, bakal gering.
Lamun datang bulan (mén) ping 8, bakal nyeri haté.
Lamun datang bulan (mén) ping 9, bakal nyeri haté.
Lamun datang bulan (mén) ping 10, bakal nampa barang.
Lamun datang bulan (mén) ping 11, bakal nampa surat.
Lamun datang bulan (mén) ping 12, bakal nyéri haté.
Lamun datang bulan (mén) ping 13, bakal aya nu ngahina.
Lamun datang bulan (mén) ping 14, bakal paséa.
Lamun datang bulan (mén) ping 15, bakal aya surat.
Lamun datang bulan (mén) ping 16, bakal nampa barang.
Lamun datang bulan (mén) ping 17, bakal aya nu ngahina.
Lamun datang bulan (mén) ping 18, bakal aya nu nyaah.
Lamun datang bulan (mén) ping 19, bakal aya nu ngahina.
Lamun datang bulan (mén) ping 20, bakal aya nu méré surat.
Lamun datang bulan (mén) ping 21, bakal aya asih.
Lamun datang bulan (mén) ping 22, bakal aya asih.
Lamun datang bulan (mén) ping 23, bakal kawin.
Lamun datang bulan (mén) ping 24, bakal tugenah.
Lamun datang bulan (mén) ping 25, bakal aya nu méré surat.
Lamun datang bulan (mén) ping 26, bakal aya nu ngéwa.
Lamun datang bulan (mén) ping 27, bakal aya nu nyaah.
Lamun datang bulan (mén) ping 28, bakal aya nu ngéwa.
Lamun datang bulan (mén) ping 29, bakal aya nu ngéwa.
Lamun datang bulan (mén) ping 30, bakal nu méré surat.
Lamun datang bulan (mén) ping 31, bakal bungah.
Lamun datang bulan (mén) dina Bulan Januari, bakal bungah.
Lamun datang bulan (mén) dina Bulan Pébuari, bakal aya nu nyaah.
Lamun datang bulan (mén) dina Bulan Maret, bakal aya nu nunggu.
Lamun datang bulan (mén) dina Bulan April, bakal aya nu nyaah.
Lamun datang bulan (mén) dina Bulan Mei, bakal tugenah.
Lamun datang bulan (mén) dina Bulan Juni, bakal aya nu ngéwa.
Lamun datang bulan (mén) dina Bulan Juli, bakal aya nu ngarep-ngarep.
Lamun datang bulan (mén) dina Bulan Agustus, bakal aya nu nyaah.
Lamun datang bulan (mén) dina Bulan Séptémber, bakal aya nyaah.
Lamun datang bulan (mén) dina Bulan Oktober, bakal aya nu nunggu.
Lamun datang bulan (mén) dina Bulan Nopémber, bakal aya nu kangen.
Lamun datang bulan (mén) dina Bulan Désémber, bakal aya nu nunggu.
Lamun aya Béntang Kukus kaluar di kalér, bakal loba pangagung nu teu merhatikeun ka rahayat.
Lamun aya Béntang Kukus kaluar di kalér-wétan, bakal loba jalma nu sarusah lantaran dahareun marahal.
Lamun aya Béntang Kukus kaluar di kidul, bakal aya pagebug sasatoan
Lamun aya Béntang Kukus kaluar di kidul-wétan, halodo tarik pepelakan loba teu jaradi
Lamun aya Béntang Kukus kaluar di kulon, bakal marurah sagala rupa dahareun jeung pakéan
Lamun aya Béntang Kukus kaluar di kulon-kalér, bakal marahal barang-barang, jeung tatangkalan gararing
Lamun aya Béntang Kukus kaluar di wétan, bakal loba hujan pepelakan bakal subur
Lamun aya katumbiri di kalér cepet, sandang pangan murah
Lamun aya katumbiri di kalér-wétan, loba sasalah panyakit
Lamun aya katumbiri di kidul cepet, mahal sandang pangan
Lamun aya katumbiri di kidul-kulon, sasalad panyakit banget
Lamun aya katumbiri di kulon cepet, réa hujan, sandang pangan murah
Lamun aya katumbiri di kulon-kalér, réa hujan
Lamun aya katumbiri di wétan-kidul, réa hujan
Lamun aya lini di bulan Hapit ti beurang, bakal loba jalma nu palinter ngadukeun kapinteranna
Lamun aya lini di bulan Hapit ti peuting, loba jalma nu parindah lantaran teu betah
Lamun aya lini di bulan Jumadil-Ahir ti beurang, bakal marahal sasatoan
Lamun aya lini di bulan Jumadil-Ahir ti peuting, bakal aman moal aya nanaon
Lamun aya lini di bulan Jumadil-Awal ti beurang, bakal pagebug réa jalma nu paraéh
Lamun aya lini di bulan Jumadil-Awal ti peuting, bakal moal datang hujan (paceklik)
Lamun aya lini di bulan Muharam ti beurang, bakal marahal sandang pangan
Lamun aya lini di bulan Muharam ti peuting, bakal halodo tarik, mahal sandang pangan
Lamun aya lini di bulan Mulud ti beurang, bakal loba jalma nu nganiaya ka papadana
Lamun aya lini di bulan Mulud ti peuting, bakal loba jalma nu dikaniaya ku baturna nu hayang meunang kadudukan
Lamun aya lini di bulan Puasa ti beurang, bakal aya kajadian loba jalma nu susah
Lamun aya lini di bulan Puasa ti peuting, bakal loba sémah pada bingung lantaran henteu betah dihiji tempat
Lamun aya lini di bulan Rajab ti beurang, bakal loba jalma nu garering
Lamun aya lini di bulan Rajab ti peuting, bakal loba jalma nu baringung lantaran datang musuh anu ngarebut kakawasaan
Lamun aya lini di bulan Rayagung ti beurang, kudu sing ati-ati, rikrik gemi, sabab bakal aya paila gedé
Lamun aya lini di bulan Rayagung ti peuting, bakal marahal sandang pangan
Lamun aya lini di bulan Rewah ti beurang, bakal loba jalma nu garering nepi hanteuna (ajalna)
Lamun aya lini di bulan Rewah ti peuting, bakal loba barang-barang turun harga (sandang pangan murah)
Lamun aya lini di bulan Sapar ti beurang, loba jelema nu teu betah dina tempatna hayang parindah
Lamun aya lini di bulan Sapar ti peuting, loba jalama dina kabungahan
Lamun aya lini di bulan Sawal ti beurang, bakal usum pagebug loba jalma garering (épidémi)
Lamun aya lini di bulan Sawal ti peuting, sing ati-ati, sabab bakal aya bahaya nu rék ngarebut kakuasaan Pamaréntahan
Lamun aya lini di bulan Silih-Mulud ti beurang, bakal loba hujan
Lamun aya lini di bulan Silih-Mulud ti peuting, bakal loba jelema pada mati lantaran pagebug.
Lamun datang samagaha dina bulan Hapit, bakal loba hujan angina (caah, urug, jrrd)
Lamun datang samagaha dina bulan Jumadil-Ahir, bakal loba jalma nu bungah lantaran papakéan jeung dahareun marurah
Lamun datang samagaha dina bulan Jumadil-Awal, bakal aya caah gedé dina waktu ieu mindeng hujan
Lamun datang samagaha dina bulan Muharam, bakal loba jalma nu meunang kacilakaan lantaran loba bencana alam
Lamun datang samagaha dina bulan Mulud, bakal pagebug gedé
Lamun datang samagaha dina bulan Puasa, bakal loba jalma nu paraéh lantaran paceklik (hongeroedéam)
Lamun datang samagaha dina bulan Rajab, bakal loba pagebug lantaran ganti hawa
Lamun datang samagaha dina bulan Rayagung, bakal loba jalma nu prihatin lantaran loba panyakit
Lamun datang samagaha dina bulan Rewah, bakal marurah dahareun
Lamun datang samagaha dina bulan Sapar, bakal loba jalma sarusah lantaran sumur-sumur loba nu saraat
Lamun datang samagaha dina bulan Sawal, bakal aya pagebug lantaran loba paceklik (epidemi), tipes jeung réa-réa deui
Lamun datang samagaha dina bulan Silih-Mulud, bakal loba jalma sarusah lantaran loba anu maraot
Lamun katorékan ceuli katuhu jam 12-13, bakal keur perkara
Lamun katorékan ceuli katuhu jam 1-3, bakal susah haté
Lamun katorékan ceuli katuhu jam 13-15, bakal riweuh haté
Lamun katorékan ceuli katuhu jam 15-17, bakal kasémahan
Lamun katorékan ceuli katuhu jam 17-19, bakal kasémahan, meunang rejeki
Lamun katorékan ceuli katuhu jam 19-21, bakal meunang rejeki
Lamun katorékan ceuli katuhu jam 21-23, bakal datang panyakit
Lamun katorékan ceuli katuhu jam 23-1, bakal kadatangan baraya
Lamun katorékan ceuli katuhu jam 3-5, bakal meunang untung
Lamun katorékan ceuli katuhu jam 5-7, bakal rék kasémahan
Lamun katorékan ceuli katuhu jam 7-9, bakal rék kaondangan
Lamun katorékan ceuli katuhu jam 9-11, bakal kaluar duit
Lamun katorékan ceuli kénca jam 11-13, bakal rék ribut
Lamun katorékan ceuli kénca jam 1-3, bakal rék nyaba
Lamun katorékan ceuli kénca jam 13-15, bakal kaluar duit
Lamun katorékan ceuli kénca jam 15-17, bakal rék kaondangan
Lamun katorékan ceuli kénca jam 17-19, bakal aya nu rék nyaba, tapi meunang perkara
Lamun katorékan ceuli kénca jam 19-21, bakal meunang perkara
Lamun katorékan ceuli kénca jam 21-23, bakal aya sémah
Lamun katorékan ceuli kénca jam 23-1, bakal nampa kiriman
Lamun katorékan ceuli kénca jam 3-5, bakal kaluar duit
Lamun katorékan ceuli kénca jam 5-7, bakal rék kaondangan
Lamun katorékan ceuli kénca jam 7-9, bakal aya béja kabungahan
Lamun katorékan ceuli kénca jam 9-11, bakal mikaran perkara
Lamun kekedutan dina beuheung, bakal meunang kahadéan
Lamun kekedutan dina beuteung, bakal meunang kabungahan
Lamun kekedutan dina bitis katuhu, bakal halangan
Lamun kekedutan dina bitis kénca, bakal meunang untung
Lamun kekedutan dina biwir handap, bakal téréh ngomong (budak leutik)
Lamun kekedutan dina biwir luhur, bakal paséa
Lamun kekedutan dina biwir panon katuhu, bakal ceurik atawa datang ka sedih
Lamun kekedutan dina biwir panon kénca, bakal meunang kabungah
Lamun kekedutan dina bujal, bakal meunang milik
Lamun kekedutan dina cangkéng katuhu, bakal meunang milik
Lamun kekedutan dina cangkéng kénca, bakal susah
Lamun kekedutan dina ceuli katuhu, bakal aya béja hadé
Lamun kekedutan dina ceuli kénca, bakal meunang kabungah
Lamun kekedutan dina dada katuhu, bakal papanggih jeung baraya
Lamun kekedutan dina dada kénca, bakal meunang kabungahan
Lamun kekedutan dina dampal leungeun katuhu, bakal meunang barang
Lamun kekedutan dina dampal leungeun kénca, bakal miceun-miceun (hambur, loba pengeluaran)
Lamun kekedutan dina dampal suku katuhu, bakal iinsitan jauh
Lamun kekedutan dina dampal suku kénca, bakal susah
Lamun kekedutan dina embun-embunan, bakal meunang pangkat
Lamun kekedutan dina gado, bakal meunang kahadéan
Lamun kekedutan dina halis katuhu, bakal nampa duit
Lamun kekedutan dina halis kénca, bakal bungah
Lamun kekedutan dina irung beulah katuhu meunang tugenah
Lamun kekedutan dina irung beulah kénca, nampa surat
Lamun kekedutan dina kénca, bakal meunang milik
Lamun kekedutan dina keuneung katuhu, bakal meunang bagja
Lamun kekedutan dina keuneung kénca, bakal papanggih jeung baraya
Lamun kekedutan dina létah, bakal cilaka
Lamun kekedutan dina pingping katuhu, bakal papanggih jeung sobat
Lamun kekedutan dina pingping kénca, bakal aya kahadéan
Lamun kekedutan dina pipi katuhu, bakal gering
Lamun kekedutan dina pipi kénca, bakal meunang kasusah
Lamun kekedutan dina puhu leungeun katuhu, bakal papanggih jeung baraya
Lamun kekedutan dina puhu leungeun kénca, bakal aya kahadéan
Lamun kekedutan dina siku katuhu, bakal boga duit
Lamun kekedutan dina siku kénca, bakal aya nu asih
Lamun kekedutan dina sirah, bakal meunang kahadéan
Lamun kekedutan dina susu katuhu,  rék nampa milik
Lamun kekedutan dina taktak katuhu, bakal meunang duit
Lamun kekedutan dina taktak kénca, bakal aya nu ngahina
Lamun kekedutan dina tarang, bakal aya nu ngahormat
Lamun kekedutan dina tonggong suku katuhu, bakal aya kahadéan
Lamun kekedutan dina tonggong suku kénca, bakal gering
Lamun kekedutan dina tonggong, bakal bagja
Lamun kekedutan dina tuur katuhu, bakal cilaka
Lamun kekedutan dina tuur kénca, bakal bungah
Lamun kekedutan dina ugel-ugel suku katuhu, bakal cilaka
Lamun kekedutan dina ugel-ugel suku kénca, bakal aya kahadéan
Lamun kekedutan dina walikat katuhu, bakal tugenah
Lamun kekedutan dina walikat kénca, bakal tinekanan pamaksadan
Lamun ngimpi asup kana es, bakal aya katugenahan
Lamun ngimpi asup kana seuneu, bakal cilaka
Lamun ngimpi awak begang, bakal susah
Lamun ngimpi awak buluan, bakal meunang milik
Lamun ngimpi awak getihan atawa kaluar getih, bakal meunang katugenahan
Lamun ngimpi awak lintuh, bakal aya nu ngahormat
Lamun ngimpi aya angina puyuh, bakal aya nu datang
Lamun ngimpi aya nu datang (nyémah), bakal aya nu ngahina, nu ngahinana éta jalma nu kaimpikeun
Lamun ngimpi aya nu méré ali, bakal aya nu mikanyaah
Lamun ngimpi aya nu méré anjing (kicik), aya nu ngahina
Lamun ngimpi aya nu méré baju, bakal aya nu ngéwa
Lamun ngimpi aya nu méré barang emas/pérak, bakal aya nu nyaah
Lamun ngimpi aya nu méré béas, bakal aya nu ngahina.
Lamun ngimpi aya nu méré budak awéwé, bakal meunang kabungahan (tina pare bakal untung)
Lamun ngimpi aya nu méré budak, bakal meunang kabungahan (milik)
Lamun ngimpi aya nu méré cai susu, bakal aya nu nyaah
Lamun ngimpi aya nu méré daging sapi, bakal aya nu ngahampas
Lamun ngimpi aya nu méré endog, bakal meunang kabeungharan
Lamun ngimpi aya nu méré eunteung, bakal aya nu ngawiwirang
Lamun ngimpi aya nu méré kantong, bakal aya nu méré élmu pangaweruhna (pangabisa)
Lamun ngimpi aya nu méré kembang, bakal boga salaki/pamajikan
Lamun ngimpi aya nu méré keris, bakal aya nu méré barang (dunya)
Lamun ngimpi aya nu méré kitab, bakal aya nu datang nu rék ménta berkahna
Lamun ngimpi aya nu méré lauk, bakal meunang milik (aya nu méré duit)
Lamun ngimpi aya nu méré manuk, bakal boga anak
Lamun ngimpi aya nu méré pedang, bakal aya nu hasud (ngabaruntak)
Lamun ngimpi aya nu méré sangu, bakal aya nu ngahampas
Lamun ngimpi aya nu méré sisir, bakal aya nu mérésan kahirupanana
Lamun ngimpi aya nu méré surat, bakal meunang barang nu matak nalangsakeun
Lamun ngimpi aya nu nénjo (neuteup), bakal aya nu ijid (ngéwa)
Lamun ngimpi aya nu ngajak ku nu geus pupus, bakal téréh meunang milik
Lamun ngimpi aya nu ngajak, bakal aya nu ngahina
Lamun ngimpi aya nu nganiya, bakal meunang milik gedé
Lamun ngimpi aya nu ragrag ti luhur langit (béntang), bakal boga anak nu kacida pinterna jeung calakan.
Lamun ngimpi beunghar, bakal senang hirupna
Lamun ngimpi bobogohan, bakal meunang rejeki
Lamun ngimpi boga imah, bakal pindah
Lamun ngimpi boga salaki, bakal meunang susah
Lamun ngimpi budug, bakal meunang rejeki
Lamun ngimpi ceurik, bakal dihampuara dosa
Lamun ngimpi ceurik, bakal meunang susah gedé
Lamun ngimpi dahar daging babi, bakal aya nu ngahina
Lamun ngimpi dahar najis, bakal cilaka (doraka)
Lamun ngimpi dibenduan ku pamingpin (Présidén), bakal meunang kasusahan
Lamun ngimpi dibéré duit, bakal meunang panyakit
Lamun ngimpi dibeulit oray, bakal meunang milik
Lamun ngimpi didatangan guru, bakal aya nu ngéwa
Lamun ngimpi digantung, bakal dihampuara dosana
Lamun ngimpi digégél maung, bakal aya nu méré pagawéan
Lamun ngimpi digundulan, bakal meunang wiwirang
Lamun ngimpi dihakan maung, bakal boga dunungan soléh
Lamun ngimpi diiket, bakal jadi jalma soléh
Lamun ngimpi diiring-iring, bakal pondok umur
Lamun ngimpi dikopéah, bakal jadi jalma soléh
Lamun ngimpi dilétakan maung, bakal naék pangkat/jabatan
Lamun ngimpi diminyak, bakal aya nu bogoh
Lamun ngimpi diminyak, bakal aya nu ngaku
Lamun ngimpi dipacok oray, bakal kawin
Lamun ngimpi dipaéhan, bakal moal lila umur
Lamun ngimpi dipayung, bakal meunang harta, turta dihormat ku jalma réa
Lamun ngimpi dipikabogoh ku lalaki/awéwé, bakal aya nu mikanyaah
Lamun ngimpi dipikanyaah ku pamingpin (Présidén), bakal dipikanyaah ku nu jadi kolot
Lamun ngimpi dipotong buuk, bakal pipisahan
Lamun ngimpi dipupur/diwedak, bakal aya nu asih
Lamun ngimpi disalimut, bakal diusir tina kapangkatan
Lamun ngimpi diseureud ku seungseureudan, bakal aya nu mikaasih
Lamun ngimpi disorban, bakal jadi haji
Lamun ngimpi ditarajang, bakal meunang wiwirang
Lamun ngimpi ditarajang, bakal meunang wiwirang
Lamun ngimpi diteunggeulan, bakal aya nu nyaah
Lamun ngimpi diudag aki-aki/nini-nini, bakal aya nu méré barang
Lamun ngimpi diudag anjing, bakal gering
Lamun ngimpi diudag jalma édan, bakal gering panas
Lamun ngimpi diudag maung, bakal meunang pagawéan
Lamun ngimpi diudag oray, bakal diudag-udag ku nu bogoheun
Lamun ngimpi diudag sapi, bakal meunang kasenangan
Lamun ngimpi gering, bakal meunang cilaka
Lamun ngimpi hajat, bakal meunang susah
Lamun ngimpi huhujanan, bakal meunang rahmat
Lamun ngimpi huntu pungklak ti handap, bakal kapapatén baraya sahandapeun
Lamun ngimpi huntu pungklak ti luhur, bakal kapapatén ku kolot
Lamun ngimpi imah dipager, bakal meunang kasusahan (sedih)
Lamun ngimpi imah urang kahuruan, bakal meunang kasusah
Lamun ngimpi indit-inditan, bakal meunang wiwirang
Lamun ngimpi jadi haji, bakal jadi jalma soléh
Lamun ngimpi jadi jalma hina, bakal meunang kabungahan
Lamun ngimpi jadi jalma kasép/geulis, bakal bisa nyaho (ngaji) kana dirina sorangan
Lamun ngimpi jadi ménak, bakal meunang wiwirang
Lamun ngimpi jadi pangantén, bakal gering
Lamun ngimpi jejeblogan, bakal meunang kabungah
Lamun ngimpi kabeurangan saré, bakal meunang pikiran caang
Lamun ngimpi kahujanan, bakal loba nu nyaah
Lamun ngimpi kapanggih jeung nu maot, bakal susah
Lamun ngimpi kapanggih Malaikat, bakal meunang kabungah
Lamun ngimpi labuh, bakal dikawinkeun
Lamun ngimpi lalayaran, bakal aya nu ngamulyakeun
Lamun ngimpi leungit ali, bakal pipisahan jeung pamajikan/salaki/kabogoh
Lamun ngimpi leungit baju, bakal meunang kasusahan
Lamun ngimpi leungit leungeun sabeulah, bakal meunang kacilakaan
Lamun ngimpi leungit mata, bakal susah gedé
Lamun ngimpi leungit panitih, bakal aya nu ngarebut haté (kabéngbat)
Lamun ngimpi leungit samping, bakal pamajikan/salaki/kabogoh aya nu ngarebut
Lamun ngimpi loba kutu, bakal munang duit
Lamun ngimpi lumpat, bakal meunang darajat
Lamun ngimpi maca koran, bakal tinekanan naon dipimaksud
Lamun ngimpi maké ali tina emas, bakal nampa élmu (kadunyaan)
Lamun ngimpi mandi di laut, bakal meunang milik
Lamun ngimpi mandi di sumur, bakal meunang kabungah
Lamun ngimpi mandi di walungan, bakal aya nu ngéwa
Lamun ngimpi mandi din acai hujan, bakal salamet hirupna
Lamun ngimpi mandi dina najis, bakal aya nu mikangéwa
Lamun ngimpi maripat ka Allah, naon di pimaksud bakal diijabah, turta bakal jadi waliyullah
Lamun ngimpi mawa mayit, bakal meunang kabungah (lotré)
Lamun ngimpi nabeuh goong, bakal moal aya kagoréngan
Lamun ngimpi naék ka gunung, makal meunang milik
Lamun ngimpi naék ka langit, bakal luhung élmuna jembar pangaweruhna.
Lamun ngimpi naék karéta, bakal kaleungitan milik
Lamun ngimpi naék tangkal kalapa potong tengahna, bakal aya kakapaténan.
Lamun ngimpi naék tangkal kalapa, bakal aya nu méré hutang.
Lamun ngimpi namapa permata (inten), bakal meunang  milik gedé
Lamun ngimpi nampa duit, bakal meunang kasusah
Lamun ngimpi nénjo hujan, bakal meunang milik
Lamun ngimpi neunggeulan budak, bakal meunang kasusah
Lamun ngimpi neunggeulan oray, bakal ngéléhkeun musuh urang
Lamun ngimpi ngadahar daging embé, bakal aya nu méré salaki/pamajikan
Lamun ngimpi ngadahar daging oray, bakal aya nu nganiaya
Lamun ngimpi ngadahar gula, bakal aya nu jahat
Lamun ngimpi ngadahar lauk hayam, bakal meunang untung
Lamun ngimpi ngadahar taneuh, bakal meunang milik
Lamun ngimpi ngajaring manuk, bakal meunang rejeki
Lamun ngimpi ngajuru, bakal datang milik
Lamun ngimpi ngala anggur, bakal meunang kabungah
Lamun ngimpi ngala buah dalima, bakal meunang milik
Lamun ngimpi ngala cau arasak tuluy didahar, bakal meunang kabungah
Lamun ngimpi ngala jeruk, bakal meunang kasedihan
Lamun ngimpi ngala lauk cai, bakal meunang untung
Lamun ngimpi ngala manuk merak, bakal boga kabogoh
Lamun ngimpi ngala pare, bakal meunang kasusah
Lamun ngimpi ngala seuneu, bakal susah
Lamun ngimpi ngambek, bakal meunang katugenah
Lamun ngimpi ngambeu bangké, bakal manggih tugenah
Lamun ngimpi ngambeu seuseungitan, bakal aya nu mikanyaah
Lamun ngimpi ngapung, bakal meunang susah
Lamun ngimpi ngarasa sieun, bakal meunang kacilakaan
Lamun ngimpi ngawangong jeung wali nu mana baé, bakal boga élmu nu luhur
Lamun ngimpi nginum, bakal aya nu ngéwa
Lamun ngimpi ngising, bakal kaleungitan
Lamun ngimpi ngojay, bakal teu tinekanan paniatan
Lamun ngimpi ngudud (nyeupah), bakal aya nu ngahina (ngahampas)
Lamun ngimpi ningal Baitullah, bakal meunang kamurahan
Lamun ngimpi ningal batu hideung, bakal meunang bebendon ti Pangéran
Lamun ngimpi ningal béntang ragrag ka imah urang, bakal meunang milik
Lamun ngimpi ningal beuteung sorangan, bakal meunang kasenangan
Lamun ngimpi ningal bulan jeung panonpoé, bakal aya karusakan di nagarana
Lamun ngimpi ningal bulan, bakal loba nu asih
Lamun ngimpi ningal cahaya beureum, hideung, koneng, jeung bodas, bakal bakal deukeut kana waktuna (paéh)
Lamun ngimpi ningal cahaya, bakal dihampuara dosana
Lamun ngimpi ningal camara bodas, bakal ngalalakon hirupna
Lamun ngimpi ningal jalan ngemplong, bakal ditangtayungan hirupna
Lamun ngimpi ningal jalma ngapung, bakal luas pikiran
Lamun ngimpi ningal loba hayam, bakal bakal meunang loba sobat (batur)
Lamun ngimpi ningal masigit rubuh, bakal aya kasusah gédé
Lamun ngimpi ningal Nabi Muhammad SAW, bakal aya nu méré berekah
Lamun ngimpi ningal pajaratan para wali, bakal aya nu ngahijikeun kana dirina (kadatangan)
Lamun ngimpi ningal panonpoé kembar, bakal aya kaributan/perang di nagara
Lamun ngimpi ningal rupa sorangan, bakal loba nu hayang kapanggih
Lamun ngimpi ningal sahabat Rasulullah, bakal naék pangkat atawa meunang jabatan luhur..
Lamun ngimpi ningal sawarga, bakal boga élmu maripat
Lamun ngimpi ningal talaga, bakal meunang rejeki
Lamun ngimpi ningal tangkal di handapeun, bakal dihormat ku sasama
Lamun ngimpi ningal tangkal nyagak dua, bakal meunang kasusahan
Lamun ngimpi ningal walungan caah, bakal aya nu ambek
Lamun ngimpi ningali naraka, bakal teu bisa hirup senang
Lamun ngimpi numpak kapal udara, bakal aya milik gedé
Lamun ngimpi numpak kuda, bakal salamet, naon nu dimaksuk tinekanan
Lamun ngimpi numpak maung, bakal meunang darajat
Lamun ngimpi numpak naga, bakal hasil sagala nu dimaksud
Lamun ngimpi nyangu, bakal meunang kasusahan
Lamun ngimpi nyiduh diwadahan, sarta ciduhna ngagibleg siga ager, bakal meunang kabungahan sarta diberkahan ku umat Nabi.
Lamun ngimpi nyiduh, bakal meunang kasusah
Lamun ngimpi nyolatkeun mayit, bakal aya nu ngabéla lahir batin
Lamun ngimpi nyukang tapi cukangna potong, bakal meunang susah
Lamun ngimpi nyukang, bakal bakal meunang kabungahan
Lamun ngimpi paéh, bakal boga milik
Lamun ngimpi palid, bakal meunang susah
Lamun ngimpi papendak jeung Imam Mahdi, bakal jadi sampurna hirupna dunya ahérat
Lamun ngimpi papendak jeung Nabi Adam AS, bakal meunang kabungah
Lamun ngimpi papendak jeung Ratu Adil, bakal jadi jalma nu nangtayungan dunya (Pamingpin)
Lamun ngimpi paséa, bakal aya nu nyaah
Lamun ngimpi puasa, bakal meunang darajat
Lamun ngimpi rék indit hésé disamping, bakal kawiwirangan
Lamun ngimpi rék indit tapi hésé rék digelung udar-ider deui, bakal aya nu mikangéwa
Lamun ngimpi rék indit tinggaleun selop atawa sapatu, bakal aya nu sirik.
Lamun ngimpi rék nyiduh tapi hésé kaluarna, bakal jadi jalma teu teu boga kasieun (wanian)
Lamun ngimpi saré, bakal butek pamikiran
Lamun ngimpi sasauran jeung pamingpin (Présidén), bakal meunang kabungah (naon waé nu dipimaksud bakal tinekanan)
Lamun ngimpi sholat, bakal sagala pagawéanna dihampuara
Lamun ngimpi sukan-sukan, bakal susah
Lamun ngimpi tangkal cau rubuh, bakal aya nu gering cepot
Lamun ngimpi teuleum ka jero cai, bakal meunang kasenangan
Lamun ngimpi urang ménta dihampura ka kolot, bakal dihampuara dosana ku Pangéran (Allah)
Lamun ngimpi wudu, bakal sampurna hirupna
Lamun sumeblak haté jam 1-2, bakal aya nu ngondang
Lamun sumeblak haté jam 3-5, bakal hajat
Lamun sumeblak haté jam 5-7, bakal meunang kabungah
Lamun sumeblak haté jam 7-9, bakal aya nu nanyaan
Lamun sumeblak haté jam 9-11, bakal dahar nu ngeunah
Lamun sumeblak haté jam 11-13, bakal dipikabogoh
Lamun sumeblak haté jam 13-15, bakal meunang rejeki
Lamun sumeblak haté jam 15-17, bakal meunang kabungahan
Lamun sumeblak haté jam 17-19, bakal datang sémah
Lamun sumeblak haté jam 19-23, bakal pacogrékan
Lamun sumeblak haté jam 23-1, bakal …… aya nu ngalamar anak urang

Rujukan

Budaya Sunda